Source: https://ispis.sk/judikatura/KSKE/8CoE69/2011
Timestamp: 2020-03-30 13:28:36+00:00

Document:
KSKE 8 CoE 69/2011 - iSpis
iSpis Judikatúra – KSKE 8 CoE 69/2011
KS v Košiciach, dátum 29.03.2012, sp.zn. KSKE 8 CoE 69/2011
§ 374 ods. 4 OSP § 221 ods. 1 písm. h) OSP § 221 ods. 2 OSP § 212 ods. 1 OSP § 214 ods. 2 OSP § 57 ods. 1 písm. h) zákona č. 233/1995 § 224 ods. 1 OSP § 151 ods. 1 OSP § 3 ods. 9 zákona č. 757/2004
OSKE2 39ER114/2003
Súd: Krajský súd Košice Spisová značka: 8CoE/69/2011 Identifikačné číslo súdneho spisu: 7011898952 Dátum vydania rozhodnutia: 30. 03. 2012 Meno a priezvisko sudcu, VSÚ: JUDr. Marianna Hrabovecká ECLI: ECLI:SK:KSKE:2012:7011898952.1
Uznesenie Krajský súd v Košiciach v exekučnej veci oprávnenej Y. R. so sídlom v U., pobočka X. so sídlom na A. Q.. Č.. X IČO: 30 807 484 proti povinnému W. U. - U. so sídlom v X. Q. F. I.. Č.. X IČO: 10 690 123 vedenej u súdneho exekútora JUDr. Ing. Karola Mihala so sídlom Exekútorského úradu v Košiciach na Moyzesovej ul. č. 34 pod sp. zn. EX 130/2003 o vymoženie 44,25 € s príslušenstvom o odvolaní oprávnenej proti uzneseniu Okresného súdu Košice II z 2.6.2011 č. k. 39Er/114/2003-19 takto
Z r u š u j e uznesenie a vracia vec súdu prvého stupňa na ďalšie konanie a rozhodnutie.
Súd prvého stupňa napadnutým uznesením zastavil exekúciu a zaviazal oprávnenú nahradiť súdnemu exekútorovi trovy exekúcie 53,82 € do 3 dní od právoplatnosti uznesenia.
Proti tomuto uzneseniu podala v zákonnej lehote odvolanie oprávnená a žiadala, aby ho odvolací súd zrušil a vrátil vec súdu prvého stupňa na ďalšie konanie, pretože povinný je zamestnaný v spoločnosti Alianz - Slovenská dôchodková správcovská spoločnosť a má príjem z ktorého by mohol uspokojiť ich pohľadávku. Navyše poznamenala, že povinný je evidovaný v Sociálnej poisťovni ako samostatne zárobkovo činná osoba, z čoho vyplýva, že vyvíja podnikateľskú činnosť.
Súdny exekútor vo vyjadrení k odvolaniu oprávnenej navrhol zrušiť napadnuté uznesenie a vrátiť vec na ďalšie konanie, v ktorom bude pokračovať vymáhaním pohľadávky oprávnenej zrážkami zo mzdy povinného. Poznamenal, že skutočnosť, že povinný je evidovaný v Sociálnej poisťovni ako samostatne zárobkovo činná osoba neznamená, že má z tejto činnosti príjem.
Odvolací súd na základe odvolania oprávnenej preskúmal napadnuté uznesenie podľa § 212 ods. 1, 3 O.s.p., bez nariadenia pojednávania podľa § 214 ods. 2 O.s.p., a dospel k záveru, že neboli splnené podmienky pre zastavenie exekúcie podľa § 57 ods. 1 písm. h/ Exekučného poriadku, pretože v priebehu odvolacieho konania vyšlo najavo, že sa povinný zamestnal v spoločnosti Alianz - Slovenská dôchodková správcovská spoločnosť a poberá príjem, z ktorého by mohol súdny exekútor v exekučnom konaní uspokojiť pohľadávku oprávnenej a aj trovy, ktoré vznikli súdnemu exekútorovi v súvislosti s vykonávaním exekúcie. Z uvedených dôvodov odvolací súd zrušil rozhodnutie súdu prvého stupňa podľa § 221 ods. 1 písm. h/ O. s. p. a podľa odseku 2 tohto ustanovenia vrátil vec súdu prvého stupňa s tým, že bude jeho povinnosťou umožniť súdnemu exekútorovi pokračovať v prebiehajúcej exekúcii.
Odvolací súd podľa § 224 ods. 1 O. s. p. v súlade s § 151 ods. 1 O. s. p. nerozhodol o trovách konania, pretože účastníci si právo na ich náhradu neuplatnili.

References: § 374
 § 221
 § 221
 § 212
 § 214
 § 57
 § 224
 § 151
 § 3
 súd 
 súd 

Súd 
 súd 
 súd 
 § 212
 § 214
 § 57
 súd 
 § 221
 súd 
 § 224
 § 151